คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๑๑๘/๒๕๕๗เรื่องแต่งตั้งคณะกรรมการพัฒนาขีดความสามารถในการแข่งขันของประเทศ[๑] เพื่อเสริมสร้างสมรรถนะในการแข่งขันของประเทศรวมทั้งสร้างความเข้มแข็งของภาคการผลิตและบริการอันจะก่อให้เกิดการพัฒนาประเทศที่มีเสถียรภาพและยั่งยืนคณะรักษาความสงบแห่งชาติจึงได้กำหนดให้นโยบายการเพิ่มขีดความสามารถในการแข่งขันของประเทศเป็นหนึ่งในวาระแห่งชาติและใช้เป็นแนวทางหลักในการขับเคลื่อนระบบเศรษฐกิจของประเทศให้ก้าวทันนานาอารยประเทศโดยให้มีการผนึกกำลังกันในทุกภาคส่วน ทั้งภาครัฐ และภาคเอกชน หัวหน้าคณะรักษาความสงบแห่งชาติจึงแต่งตั้งคณะกรรมการพัฒนาขีดความสามารถในการแข่งขันของประเทศ (กพข.)โดยมีองค์ประกอบและอำนาจหน้าที่ดังนี้๑. องค์ประกอบ๑.๑ หัวหน้าคณะรักษาความสงบแห่งชาติ ประธานกรรมการ๑.๒ รองหัวหน้าคณะรักษาความสงบแห่งชาติ/ รองประธานกรรมการหัวหน้าฝ่ายเศรษฐกิจ๑.๓ ประธานกรรมการพัฒนาการ กรรมการเศรษฐกิจและสังคมแห่งชาติ ๑.๔ ประธานสภาหอการค้าแห่งประเทศไทย กรรมการ๑.๕ ประธานสภาอุตสาหกรรมแห่งประเทศไทย กรรมการ๑.๖ ประธานสมาคมธนาคารไทย กรรมการ๑.๗ หม่อมราชวงศ์ ปรีดิยาธร เทวกุล กรรมการผู้ทรงคุณวุฒิ๑.๘ นายสมคิด จาตุศรีพิทักษ์ กรรมการผู้ทรงคุณวุฒิ๑.๙ นายณรงค์ชัย อัครเศรณี กรรมการผู้ทรงคุณวุฒิ๑.๑๐ นายประสาร ไตรรัตน์วรกุล กรรมการผู้ทรงคุณวุฒิ๑.๑๑ นายเทวินทร์ วงศ์วานิช กรรมการผู้ทรงคุณวุฒิ๑.๑๒ เลขาธิการคณะกรรมการพัฒนาการ กรรมการและเศรษฐกิจและสังคมแห่งชาติ เลขานุการ๑.๑๓ผู้อำนวยการสำนักงานคณะกรรมการพัฒนา กรรมการและขีดความสามารถในการแข่งขันของประเทศ ผู้ช่วยเลขานุการสำนักงานคณะกรรมการพัฒนาการเศรษฐกิจและสังคมแห่งชาติ๑.๑๔รองผู้อำนวยการสำนักงานคณะกรรมการพัฒนา กรรมการและขีดความสามารถในการแข่งขันของประเทศ ผู้ช่วยเลขานุการสำนักงานคณะกรรมการพัฒนาการเศรษฐกิจและสังคมแห่งชาติ๒. อำนาจหน้าที่๒.๑ กำหนดกรอบ ทิศทาง และยุทธศาสตร์การพัฒนาขีดความสามารถในการแข่งขันของประเทศรวมทั้งยุทธศาสตร์การปรับโครงสร้างเศรษฐกิจและสังคมของประเทศ ที่สอดคล้องกับแผนพัฒนาเศรษฐกิจและสังคมแห่งชาติฉบับที่ ๑๑๒.๒ ผลักดันให้มีการนำกรอบ ทิศทางและยุทธศาสตร์การพัฒนาขีดความสามารถในการแข่งขันของประเทศและยุทธศาสตร์การปรับโครงสร้างเศรษฐกิจและสังคมของประเทศไปสู่การปฏิบัติอย่างเป็นรูปธรรมและบูรณาการ๒.๓ อนุมัติแผนงาน โครงการ และวงเงินเพื่อดำเนินกิจกรรมภายใต้กรอบและหลักเกณฑ์ที่กำหนดไว้๒.๔ กำกับดูแลการดำเนินงานให้เป็นไปตามกรอบทิศทางและยุทธศาสตร์การพัฒนาขีดความสามารถในการแข่งขันของประเทศ๒.๕ ติดตาม ศึกษา และวิเคราะห์ดัชนีชี้วัดขีดความสามารถในการแข่งขันที่จัดทำโดยองค์กรระหว่างประเทศเพื่อใช้ประกอบการพิจารณากำหนดกรอบ ทิศทางและยุทธศาสตร์การพัฒนาขีดความสามารถในการแข่งขันของประเทศโดยให้ความสำคัญกับการขับเคลื่อนการพัฒนาในด้านต่าง ๆ ได้แก่ ภาคการผลิตและบริการการค้าการลงทุน การพัฒนาวิทยาศาสตร์ เทคโนโลยี วิจัย และนวัตกรรม การพัฒนาโครงสร้างพื้นฐานและโลจิสติกส์และการพัฒนาทรัพยากรมนุษย์ เป็นต้น๒.๖ แต่งตั้งคณะอนุกรรมการหรือคณะทำงานเพื่อสนับสนุนการดำเนินงานหรือปฏิบัติงานตามที่คณะกรรมการพัฒนาขีดความสามารถในการแข่งขันของประเทศมอบหมาย๒.๗ ออกระเบียบ ประกาศ และคำสั่ง เพื่อปฏิบัติการให้เป็นไปตามนี้๒.๘ ประสานหรือมอบหมายให้คณะกรรมการด้านต่าง ๆที่เกี่ยวข้องดำเนินการตามที่เห็นสมควรเพื่อให้การพัฒนาขีดความสามารถในการแข่งขันของประเทศบรรลุผลตามเป้าหมาย๒.๙ ปฏิบัติหน้าที่อื่นตามที่หัวหน้าคณะรักษาความสงบแห่งชาติมอบหมายให้สำนักงานคณะกรรมการพัฒนาการเศรษฐกิจและสังคมแห่งชาติอำนวยความสะดวกในการปฏิบัติงานของคณะกรรมการ ฯสำหรับการเบิกจ่ายเบี้ยประชุมให้เป็นไปตามพระราชกฤษฎีกาเบี้ยประชุมกรรมการ พ.ศ.๒๕๔๗ และที่แก้ไขเพิ่มเติม และค่าใช้จ่ายที่เกี่ยวข้องกับการบริหารจัดการอื่น ๆ ที่จำเป็นต่อการปฏิบัติงานของคณะกรรมการฯให้เบิกจ่ายตามระเบียบทางราชการโดยให้เบิกจ่ายจากสำนักงานคณะกรรมการพัฒนาการเศรษฐกิจและสังคมแห่งชาติทั้งนี้ ตั้งแต่บัดนี้เป็นต้นไปสั่ง ณวันที่ ๑๙ สิงหาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๑๐ กันยายน๒๕๕๗ภีราพร/ผู้ตรวจ๑๓ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖๓ ง/หน้า ๕/๒๙ สิงหาคม ๒๕๕๗